দিঘার সমুদ্র সৈকতে ‘ফ্যামিলি টাইম’ কাটালেন দেব

কলকাতা: ‘রঘু ডাকাত’-এর ব্যস্ততার মাঝেই মুখ্যমন্ত্রী আমন্ত্রণে সাড়া দিয়ে বাবা-মা বোনকে নিয়ে ‘দেব’ দর্শনে গিয়েছেন দেব (Dev)। বুধবার দিনভর মন্দিরের আচার-অনুষ্ঠানে অংশ নেওয়ার পর বিকেলে সপরিবারে গিয়েছিলেন সমুদ্র সৈকতে। আর সেখানেই ‘ফ্যামিলি টাইম’ এর বিশেষ মুহূর্ত লেন্সবন্দি করেন। ‘জয় জগন্নাথ’ ধ্বনিতে থেকে বিশেষ মুহূর্ত তুলে ধরলেন সাংসদ-অভিনেতা।

দিঘার জগন্নাথ মন্দিরের (Jagannath Temple, Digha) উদ্বোধন হল। সেখানে মুখ্যমন্ত্রী মমতা বন্দ্যোপাধ্যায়ের ডাকে হাজির ছিলেন টলিউডের এক ঝাঁক অভিনেতা। ছিলেন ঘাটালের সাংসদ দেব। সঙ্গে ছিলেন তাঁর বাবা মা বোনও। দিঘার জগন্নাথ মন্দিরের একাধিক ছবি পোস্ট করেন। সেখানে প্রভু জগন্নাথ, বলরাম, সুভদ্রার মূর্তির ছবি পোস্ট করেছেন দেব। মন্দিরের পুজোর সময়ে দেবকে দেখা গিয়েছিল হলুদ পাঞ্জাবিতে। আর অনুষ্ঠান শেষ হওয়ার পর একেবারে ক্যাজুয়াল পোশাকে সমুদ্র সৈকতে মা-বাবার সঙ্গে দেখা গেল দেবকে। পরনে ধূসর রঙের টি-শার্ট। আর ‘রঘু ডাকাত’-এর জন্য বড় চুল-দাড়ি রাখতে হয়েছে তাঁকে। পড়ন্ত বিকেলে সৈকতে দাঁড়িয়ে সপরিবারে ফ্রেমবন্দি হলেন দেব। মা, বাবা আর বোনের সঙ্গে কখনও সেলফি তুললেন তিনি। কখনও আবার সমুদ্রের জলে ভেজালেন পা। একেবারে খোশমেজাজে দেখা গেল তাঁকে। দেবকেও দেখা গিয়েছে নানা ভাবে ফোটোসেশন করতে। ছবির ক্যাপশনে দেব লিখেছেন, ‘অল অধিকারী ইন ওয়ান ফ্রেম।’

View this post on Instagram

A post shared by Dev Adhikari (@imdevadhikari)

অন্য খবর দেখুন